கேள்வி: தெக்கும்கூர் இராச்சியம் குறித்து விரிவாக சொல்லுங்கள்.
பதில்: தெக்கும்கூர் இராச்சியம் (''Thekkumkur'') ) என்பது தென்னிந்தியா மாநிலமான கேரளம் தெற்கு பகுதியில் பொ.ச. 1103 முதல் 1750 வரை சுதந்திரமாக ஆட்சி செய்துவந்த ஒரு மன்னர் அரசு (பிரித்தானிய இந்தியா) ஆகும்.P. Shungoonny Menon - A HISTORY OF TRAVANCORE - First edition: 1878, New edition: 1983, Page 130, 131 - இதை தெக்கும்கூர் அரசக் குடும்பம் (எடத்தில் குடும்பம்) ஆட்சி செய்தது. மேற்குத் தொடர்ச்சி மலை உருவாகும் மீனச்சிலாறு, பம்பை ஆறு இடையில் வேம்பநாட்டு ஏரி வரை தெக்கும்கூர் அமைந்திருந்தது. மகோதயபுரத்தின் சேரர் கடைசி காலத்தில் சுதேச மாநிலங்களில் ஏற்பட்ட நிர்வாக மாற்றங்களின் விளைவாக தெக்கும்கூர் உருவானது. தெக்கும்கூர் என்ற தலைப்பின் நேரடிப் பொருள் தெற்கு ஆட்சிப் பகுதி என்பதாகும். இது, வடக்கும்கூர் (வடக்கு ஆட்சிப் பகுதி ) என்று அழைக்கப்படும் மற்றொரு இராச்சியத்திலிருந்து இவர்களை வேறுபடுத்தியது. இது வடக்குப் பகுதியில் எல்லையாக இருந்தது. அரச குடும்பமான தெக்கும்கூர் கோவிலகம் புத்துப்பள்ளிக்கு அருகிலுள்ள வென்னிமலை, மணிகண்டபுரம் ஆகிய இடங்களில் இருந்தன. பின்னர் அது சங்கனாச்சேரி புழவத்திலுள்ள நீராழி அரண்மனை, தாலியந்தனபுரத்திலுள்ள (கோட்டயம்) தாலிக்கோட்டை மாற்றப்பட்டது.